ai4bharat/Pralekha huggingface dataset:
பாதுகாப்பு அமைச்சகம்
என்சிசி மாணவர்களுக்கான ஒற்றைச்சாளர ஒருங்கிணைந்த மென்பொருளைப் பாதுகாப்பு அமைச்சர் ராஜ்நாத் சிங் தொடங்கிவைத்தார்
டிஜிட்டல் மயத்தைப் பிரபலப்படுத்தவதை நோக்கிய மிகப்பெரும் நடவடிக்கையாகவும், டிஜிட்டல் இந்தியா இயக்கத்திற்கு ஏற்பவும், என்சிசி மாணவர்களுக்கான ஒற்றைச்சாளர ஒருங்கிணைந்த மென்பொருளைப் பாதுகாப்பு அமைச்சர் திரு ராஜ்நாத் சிங் இன்று  புதுதில்லியில் தொடங்கிவைத்தார். ‘நுழைவு முதல் வெளியேறுதல் வரை’ என்ற மாதிரியில் வடிவமைக்கப்பட்டுள்ள என்சிசி மாணவர்களுக்கான இந்த ஒற்றைச்சாளர தொடர்பு மென்பொருள், விண்வெளி பயன்பாடு மற்றும் புவி தகவல்களுக்கான பாஸ்கராச்சாரியா நிறுவனத்தின்  பங்களிப்புடன் உருவாக்கப்பட்டுள்ளது.
“ஒருமுறை என்சிசி மாணவர் எப்போதும் என்சிசி மாணவர்” என்ற பிரதமர் திரு நரேந்திர மோடி கண்ணோட்டத்தின் அடிப்படையிலான இந்த ஒருங்கிணைந்த மென்பொருள், ஒரு மாணவர் என்சிசியில் சேர்ந்தது முதல் அதிலிருந்து வெளியேறி முன்னாள் மாணவராகும் வரை அனைத்து நடைமுறைகளையும் டிஜிட்டல் மயமாக்கும். இதன் மூலம் தடையின்றி சான்றிதழ்கள் அளிக்க முடியும். அதுமட்டுமின்றி, வேலைவாய்ப்பின்போது, என்சிசி மாணவர்களின் தகவல் தளத்தை அனைத்து இந்திய அளவில் உருவாக்க முடியும்.
இந்த நிகழ்வின் போது, பாதுகாப்பு அமைச்சர் முன்னிலையில் தேசிய மாணவர் படைக்கும், பாரத ஸ்டேட் வங்கிக்கும் இடையே புரிந்துணர்வு ஒப்பந்தம் கையெழுத்தானது. இதன்படி, இவ்வங்கியின் ‘பஹ்லி உடான்’ திட்டத்தின் கீழ், என்சிசி மாணவர்கள் அனைவருக்கும் பணம் செலுத்தாமல் வங்கி கணக்குகள் தொடங்கப்பட்டு, அவர்களுக்கு ஏடிஎம் அட்டை, காசோலை, கணக்குப் புத்தகம் ஆகியவை வழங்கப்படும். இந்தப் புரிந்துணர்வு ஒப்பந்தத்தின் மூலம் ஒவ்வொரு ஆண்டும் சுமார் 5 லட்சம் என்சிசி மாணவர்கள் பயனடைவார்கள்.
இந்தநிகழ்ச்சியில் பேசிய பாதுகாப்பு அமைச்சர் திரு ராஜ்நாத் சிங், டிஜிட்டல் மய முயற்சிக்காக என்சிசி, பிசாக், பாரத ஸ்டேட் வங்கி ஆகியவற்றை பாராட்டினார். இந்த நடவடிக்கை நாடு முழுவதும் உள்ள என்சிசி தொடர்பான தகவல்களை விரைந்து பெறுவதற்கு நிச்சயம் உதவும் என்று அவர் உறுதிபட தெரிவித்தார்.
பாதுகாப்புத்துறை செயலாளர் திரு கிரிதர் அரமானே, தேசிய மாணவர் படையின் தலைமை இயக்குநர் லெப்டினென்ட் ஜெனரல் குர்பீர்பால் சிங், பாதுகாப்பு அமைச்சகம், பிசாக் மற்றும் பாரத ஸ்டேட் வங்கியின் மூத்த அதிகாரிகள், என்சிசி மாணவர்கள் இந்நிகழ்ச்சியில் கலந்துகொண்டனர்.
மேலும் விவரங்களுக்கு இந்தஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1937919
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் இதுவரை 84.50 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 28-ஆம் தேதி வரை, 84.50 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் 42.83 கோடி  டோஸ் தடுப்பூசிகளை வழங்கத் திட்டமிடப்பட்டுள்ளது.
சுமார் 4.75 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1756649
(Visitor Counter : 122
வடகிழக்குப் பகுதி வளர்ச்சி அமைச்சகம்
பழங்குடி சமுதாயங்களின் வளர்ச்சி
நாடாளுமன்றத்தின் மக்களவையில் கேள்விகளுக்கு எழுத்துப்பூர்வமாக பதிலளித்த வடகிழக்குப் பகுதி வளர்ச்சி அமைச்சர் திரு ஜி கிஷன் ரெட்டி கீழ்காணும் தகவல்களை அளித்தார்.
வடகிழக்குப் பகுதி உட்பட நாடு முழுவதும் உள்ள பழங்குடியினரின் மேம்பாட்டிற்காக பழங்குடியினர் துணைத் திட்டம் / பட்டியல் பழங்குடியினர் திட்டம் / பட்டியல் பழங்குடியினரின் வளர்ச்சிக்கான செயல்திட்டம் உள்ளிட்ட பல்வேறு திட்டங்களை அரசு செயல்படுத்தி வருகிறது.
ஒவ்வொரு வருடமும் தங்களது மொத்த திட்ட ஒதுக்கீட்டில் ஒரு குறிப்பிட்ட சதவீதத்தை பழங்குடியினர் துணை திட்ட நிதியாக ஒதுக்குமாறு பழங்குடியினர் நலன் அமைச்சகம் மட்டுமல்லாது 40 மத்திய அமைச்சகங்கள் மற்றும் துறைகள் நிதி ஆயோக்கால் கேட்டுக் கொள்ளப்பட்டுள்ளன.
கல்வி, சுகாதாரம், வேளாண்மை, நீர்ப்பாசனம், சாலைகள், வீட்டுவசதி, குடிதண்ணீர், மின் மயமாக்குதல், வேலைவாய்ப்பு உருவாக்கம், திறன் வளர்த்தல் உள்ளிட்ட பணிகளுக்காக மத்திய அமைச்சகங்கள் மற்றும் துறைகளின் திட்டங்களின் கீழ் இந்த நிதி பயன்படுத்தப்படுகிறது. மாநிலங்களில் உள்ள பழங்குடியினர் மக்கள் தொகையை பொருத்து மாநில அரசுகளும் பழங்குடியினர் துணை நிதியை ஒதுக்கீடு செய்ய வேண்டும்.
அசாம் அரசுக்கு கடந்த ஐந்து வருடங்களில் வடகிழக்கு பகுதி வளர்ச்சி அமைச்சகத்தால் வழங்கப்பட்ட நிதியின் விவரம் வருமாறு:
வடகிழக்கு சிறப்பு உள்கட்டமைப்பு வளர்ச்சி திட்டத்தின் கீழ் ரூபாய் 187.21 கோடியும், என்எல்சிபிஆர் மாநில திட்டத்தின் கீழ் ரூபாய் 533.44 கோடியும், வடகிழக்கு சாலை மேம்பாட்டு திட்டத்தின்  கீழ் ரூபாய் 484.83 கோடியும், சமூக மற்றும் உள்கட்டமைப்பு வளர்ச்சி நிதியின் கீழ் ரூபாய் 2.18 கோடியும், பிடிசி, தாட்ஸி மற்றும் காட்ஸி ஆகியவற்றுக்கான சிறப்பு தொகுப்புகளின் கீழ் ரூபாய் 252.73 கோடியும், இயற்கைப் பேரிடருக்காக ரூபாய் 101.52 கோடியும், வடகிழக்கு சாலை மேம்பாட்டு திட்டத்தின் கீழ் ரூபாய் 40.61 கோடியும், வடகிழக்கு கவுன்சிலுக்கான திட்டங்களின் கீழ் ரூபாய் 545.11 கோடியும் என மொத்தம் ரூபாய் 2147.63 கோடி அசாம் அரசுக்கு கடந்த ஐந்து வருடங்களில் வடகிழக்கு பகுதி வளர்ச்சி அமைச்சகத்தால் வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1744732
https://pib.gov.in/PressReleasePage.aspx?PRID=1744733
------
(Visitor Counter : 134
விவசாயத்துறை அமைச்சகம்
கொவிட்-19 சூழலிலும் 296.65 மில்லியன் டன் உணவு தானிய உற்பத்தி செய்து சாதனை : விவசாயிகளுக்கு மத்திய அமைச்சர் திரு.நரேந்திர சிங் தோமர் பாராட்டு
கொவிட்-19 தொற்று காரணமாக சாதகமற்ற சூழ்நிலையிலும், 2019-20ம் ஆண்டில் சாதனை அளவாக 296.65 மில்லியன் டன்கள் உணவு தானியம் உற்பத்தி செய்த விவசாயிகளுக்கு மத்திய வேளாண் மற்றும் விவசாயிகள் நலத்துறை அமைச்சர் திரு.நரேந்திர சிங் தோமர் பாராட்டு தெரிவித்துள்ளார். பருப்புகள் மற்றும் எண்ணெய் வித்துக்களின் உற்பத்தியும் முறையே 23.15 மற்றும் 33.42 மில்லியன் டன்களாக இருக்கும் என எதிர்பார்க்கப்படுகிறது. பருத்தி உற்பத்தி 354.91 லட்சம் பேல்களாக இருக்கும் என எதிர்பார்க்கப்படுகிறது. இதன் மூலம் உலகளவில் பருத்தி உற்பத்தியில் இந்தியா முதலிடம் பெறும். இந்திய வேளாண் வரலாற்றில் இந்தாண்டு ஒரு மைல்கல். செப்டம்பர் வரையிலான இந்தாண்டு காரிப் பருவத்தில் 1,113 லட்சம் ஹெக்டேர் நிலங்களில் சாகுபடி செய்யப்பட்டுள்ளது. இது வழக்கத்தை விட 46 லட்சம் ஹெக்டேர் அதிகம். நாட்டின் உணவு மற்றும் ஊட்டச்சத்து பாதுகாப்பை உறுதி செய்வதில் இது நல்ல வாய்ப்பை வழங்குகிறது. இந்த மகத்தான சாதனைக்காக விவசாயிகளுக்கும், மாநில அரசுகளுக்கும் பாராட்டுக்கள் என மத்திய அமைச்சர் திரு. நரேந்திர சிங் தோமர் கூறியுள்ளார்.
மேலும் மக்களவையில் அவர் எழுத்துப்பூர்வமாக தாக்கல் செய்த பதிலில் கூறியிருப்பதாவது:
கொவிட் முடக்க காலத்தில் விவசாயம் சுமுகமாக நடந்தது. இதற்காக மத்திய அரசு அனைத்து நடவடிக்கைகளையும் எடுத்தது. முடக்க காலத்தில் விவசாயத்துக்கு தேவையான அனைத்து விலக்குகளும் அளிக்கப்பட்டன. இதன் காரணமாக இந்த நிதியாண்டின் முதல் காலாண்டில் விவசாயம் சார்ந்த தொழில்கள் 3.4% சதவீத வளர்ச்சியடைந்துள்ளன.
மகாத்மா காந்தி தேசிய ஊரக வேலை வாய்ப்பு உறுதித் திட்டம் மற்றும் பிரதமரின் ஏழைகள் நலன் உணவுத் திட்டம் ஆகியவை விவசாய தொழிலாளர்களுக்கு வழங்கப்பட்டது.
பிரதமரின் கிஷான் திட்டத்தின் கீழ் 10.19 கோடி விவசாய குடும்பங்கள் பயன் அடைந்தன. அவர்களுக்கு ரூ.9,41,305 கோடி வழங்கப்பட்டது.
பிரதமரின் பயிர் காப்பீடு திட்டத்தின் கீழ், முடக்க காலத்தில் விவசாயிகளுக்கு ரூ.5,326,7 கோடி வழங்கப்பட்டுள்ளது.
கர்நாடக மற்றும் கேரளாவில் உள்ள மாவட்டங்களில் ஏலக்காய் உற்பத்தி 2018-2019 மற்றும் 2019-20 ஆகிய ஆண்டுகளில் குறைந்துள்ளது. வரலாறு காணாத மழை, நீடித்த வறட்சி போன்றவை இதற்கு காரணம். பூச்சி மற்றும் நோய் தாக்குதல் சம்பவங்களும் அதிகரித்தன. மலைப் பகுதிகளில் பயிரிடப்படுவதால், விரிவாக்கத்துக்கும் அதிக வாய்ப்பும் குறைவு. ஏலக்காய் உற்பத்தியை அதிகரிக்க பரிசுத் திட்டத்தையும் வாசனைப்பொருட்கள் வாரியம் அறிவித்துள்ளது. சிறந்த ஏலக்காய் விவசாயிக்கு முதல் பரிசாக ரூ.1 லட்சமும், 2வது பரிசாக ரூ.50 ஆயிரமும் அறிவிக்கப்பட்டுள்ளது.
நாட்டில் 4.79 லட்சம் ஹெக்டேர் நிலத்தில் மண்டாரின்/கின்னோவ் வகை ஆரஞ்சு பயிரிடப்பட்டது. மத்தியப் பிரதேசம், பஞ்சாப், மஹாராஷ்டிரா, ராஜஸ்தான் மற்றும் அரியானாவில் ஆரஞ்சுகள் அதிகம் பயிரிடப்பட்டன.
விவசாயிகளுக்கு குறைந்தபட்ச ஆதரவு விலையை உறுதி செய்ய, பிரதமரின் ஆஷா திட்டம் கொண்டுவரப்பட்டது. நெல், கோதுமை, சோளம், நிலக்கடலை உட்பட 22 பயிர்களுக்கு அரசு குறைந்தபட்ச ஆதரவு விலை நிர்ணயித்துள்ளது.
விவசாயிகள் வருமானத்தை இரட்டிப்பாக்க மத்திய அரசு அமைச்சரவைக் குழு ஒன்றை அமைத்தது. இந்தக் குழு, பயிர் உற்பத்தியை மேம்படுத்துதல், கால்நடை உற்பத்தியை மேம்படுத்துதல், திறமையான வழிமுறைகளைப் பயன்படுத்தி உற்பத்தி செலவை குறைப்பது, விவசாயிகள் பெறும் விலையை அதிகரிப்பது, பண்ணை சாரா முறைகளுக்கு மாறுவது உட்பட 7 யுக்திகளை பரிந்துரைத்தது.
https://pib.gov.in/PressReleasePage.aspx?PRID=1657223
(Visitor Counter : 109
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
‘கடல்சார் சுற்றுச்சூழலில் நெகிழி பொருட்களின் பயன்பாட்டைக் கட்டுப்படுத்தும் நகரங்கள்’ மீதான ஒப்பந்தத்தில் இந்தியா, ஜெர்மனி கையெழுத்து
இந்திய அரசின் வீட்டு வசதி மற்றும் நகர்ப்புற விவகாரங்கள் அமைச்சகமும் ஜெர்மனி நாட்டின் சுற்றுச்சூழல் இயற்கை மற்றும் அணுசக்தி பாதுகாப்பு அமைச்சகம் ஆகியவை இணைந்து ‘கடல்சார் சுற்றுச்சூழலில் நெகிழி பொருட்களின் பயன்பாட்டைக் கட்டுப்படுத்தும் நகரங்கள்' என்ற தலைப்பில் தொழில்நுட்ப ஒப்பந்தம் ஒன்றில் இன்று கையெழுத்திட்டன.
நிகழ்ச்சியில் பேசிய மத்திய வீட்டுவசதி மற்றும் நகர்ப்புற விவகாரங்கள் செயலாளர் திரு துர்கா சங்கர் மிஸ்ரா, “2021 ஆம் ஆண்டு, இரு நாடுகளுக்கும் இடையேயான ஆக்கபூர்வ வளர்ச்சி ஒத்துழைப்பின் 63-வது ஆண்டு நிறைவை குறிக்கிறது என்று கூறினார்.
நிலையான திடக்கழிவு மேலாண்மையில் கவனம் செலுத்தும் நகர்புற தூய்மை இந்தியா திட்டம் மற்றும் 2022-ஆம் ஆண்டுக்குள் ஒரு முறை மட்டுமே பயன்படுத்தும் நெகிழியின் உபயோகத்தை முற்றிலும் தடைசெய்யும் பிரதமரின் தொலைநோக்கு பார்வையையும் இந்தத் திட்டத்தின் பலன்கள், ஒத்து இருக்கிறது”, என்று கூறினார்.
நெகிழிப் பொருட்கள் கடல்சார் சுற்றுச்சூழலில் கலப்பதைத் தடுப்பதற்கான வழிமுறைகளை ஊக்குவிக்கும் இந்தத் திட்டம் தேசிய அளவில், உத்தரப் பிரதேசம், கேரளா, அந்தமான் நிக்கோபார் தீவுகள் ஆகிய மாநிலங்கள் மற்றும் யூனியன் பிரதேசங்களிலும், கான்பூர், கொச்சின், போர்ட் பிளேயர் ஆகிய நகரங்களிலும் மூன்றரை ஆண்டுகளுக்கு மேற்கொள்ளப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1712652
பாதுகாப்பு அமைச்சகம்
கோவிட் 19 தொற்றுக்கு எதிரான போராட்டத்தில், 2000 என் சி சி மாணவர்களுக்குப் பணி : 50 ஆயிரம் பேர் தாங்களாகவே முன்வந்து பங்காற்றுகின்றனர்
உலக அளவிலான கொரோனா வைரஸ் கோவிட் 19 தொற்றுக்கு எதிரான போராட்டத்தில், ஏப்ரல் 1ம் தேதி, முதல், சிவில், பாதுகாப்பு மற்றும் காவல்துறை பணியாளர்களுடன், தோளோடு தோள் நின்று எக்சர்சைஸ் என்சிசி யோக்தான் என்ற திட்டத்தின் கீழ் தேசிய மாணவர் படையினர் தாங்களாகவே முன்வந்து சிவில் நிர்வாகத்தில் உதவி புரிகின்றனர். ஏற்கனவே சுமார் 2000 மாணவர் படையினர் நாட்டில் உள்ள 12 மாநிலங்கள் மற்றும் யூனியன் பிரதேசங்களில் பணியமர்த்தப்பட்டுள்ளனர். இதில் மிக அதிகமான எண்ணிக்கையில் 306 பேர் தமிழ்நாட்டில், பல்வேறு பணிகளில் ஈடுபட்டு வருகின்றனர். இந்த எண்ணிக்கை நாளுக்கு நாள் அதிகரித்து வருகிறது.
பொது முடக்கம் தொடர்கின்ற இந்த நேரத்தில், மேலும் பல மாநிலங்கள் பல்வேறு பணிகளுக்காக, என்சிசி மாணவர்களுக்கு அழைப்பு விடுத்துள்ளன.
தேசிய மாணவர் படை  தலைமை இயக்குனரகம், என்சிசி மாணவர்களில் தன்னார்வலர்களின் எண்ணிக்கையைக் கண்காணித்து வருகிறது. இதுவரை எக்சர்சைஸ் என்சிசி யோக்தான் திட்டத்தின் கீழ், 50 ஆயிரம் மாணவர்கள் தன்னார்வலர்களாகப் பங்காற்ற முன்வந்துள்ளனர்.
18 வயதிற்கு மேற்பட்ட தன்னார்வ என்சிசி மாணவர்கள் ஆண்களுக்கான மூத்த பிரிவில் இருந்தும், பெண்கள் மூத்த பிரிவிலிருந்தும் இந்தப் பணிகளுக்கு அமர்த்தப்படுகின்றனர்.
பணியமர்த்தப்படும் காலங்களில் மாணவர்களுக்குத் தேவையான முறையான, முகக் கவசங்கள், கையுறைகள் போன்ற பாதுகாப்புக் கருவிகள், வழங்கப்படுவதை அரசு நிர்வாகங்கள் உறுதி செய்கின்றன.
வாகனப் போக்குவரத்தை நிர்வகித்தல், பொருட்கள் வழங்கும் தொடர் மேலாண்மை, உணவுப் பொருட்களை தயாரித்தல், பொட்டலம் கட்டுதல், உணவு பொருட்களையும் அத்தியாவசியப் பொருட்களையும் விநியோகித்தல், மக்கள் வரிசையாக இருக்கிறார்களா என்பதை நிர்வகித்தல், சமூக இடைவெளியை உறுதிப்படுத்துதல், கட்டுப்பாட்டு அறைகளில் பணியாற்றுதல், கண்காணிப்பு கேமரா கட்டுப்பாட்டு அறைகளைக் கண்காணித்தல் போன்ற கடமைகளையாற்றுவதில் என் சி சி மாணவர்கள் பணியமர்த்தப்படுகிறார்கள்.
(
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும் யூனியன் பிரதேசங்களுக்கும் சுமார் 72.01 கோடி தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 11-ஆம் தேதி வரை, 72.01 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
சுமார் 5.75 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1754064
நிலக்கரி அமைச்சகம்
மின்உற்பத்தி நிலையங்களின் தேவைகளை சந்திக்கும் அளவுக்கு போதிய அளவு நிலக்கரி உள்ளது - நிலக்கரித்துறை அமைச்சகம் விளக்கம்
மின் உற்பத்தி நிலையங்களின் தேவைகளை சந்திக்கும் அளவுக்கு போதுமான நிலக்கரி நாட்டில் உள்ளது என நிலக்கரித்துறை அமைச்சகம் மீண்டும் உறுதி செய்துள்ளது. மின் விநியோகத்தில் இடையூறு ஏற்படும் என்ற பயம் முற்றிலும் தவறானது. மின் உற்பத்தி நிலையத்தின் நிலக்கரி கையிருப்பு சுமார் 72 லட்சம் டன்கள். இது 4 நாட்களுக்கு போதுமானது. நிலக்கரி இந்தியா நிறுவனத்திடம் 400 லட்சம் டன்களுக்கு மேல் நிலக்கரி இருப்பு உள்ளது. அது மின் உற்பத்தி நிலையங்களுக்கு விநியோகிக்கப்பட்டு வருகின்றன.
நிலக்கரி நிறுவனங்களில் இருந்து அதிக அளவிலான சப்ளை காரணமாக, அனல் மின்நிலையங்களில் மின் உற்பத்தி, இந்தாண்டு சுமார் 24 சதவீதம் அதிகரித்துள்ளது. மின் உற்பத்தி நிலையங்களில் நிலக்கரி தேவையின் தின சராசரி அளவு 18.5 லட்சம் டன்கள். இங்கு தினசரி நிலக்கரி விநியோகம் சுமார் 17.5 லட்சம் டன்களாக உள்ளது. பருவமழை நீடிப்பதன் காரணமாக, நிலக்கரி விநியோகம் கட்டுப்படுத்தப்பட்டது.
மின் உற்பத்தி நிலையங்களுக்கு நிலக்கரி ரயில் மூலம் கிடைக்கிறது. நிலக்கரி நிறுவனங்களில் இருந்து தினந்தோறும் நிலக்கரி அனுப்பப்படுகிறது. அதனால் நிலக்கரி இருப்பு குறைவு என்ற அச்சம் தவறானது. உண்மையில், இந்த ஆண்டு, உள்நாட்டு நிலக்கரி விநியோகம், நிலக்கரி இறக்குமதியை கணிசமாக மாற்றியமைத்துள்ளது.
நாட்டில் உள்ள அனல் மின் நிலையங்களுக்கு நிலக்கரி விநியோகிப்பதுடன், மின் உற்பத்தி நிலையங்கள் அல்லாத அலுமினியம், சிமென்ட், எஃகு போன்ற ஆலைகளுக்கும், நிலக்கரி இந்தியா நிறுவனம், தினந்தோறும் 2.5 லட்சம் டன்கள் நிலக்கரியை அனுப்பி வருவது, நாட்டில் நிலக்கரி இருப்பு போதிய அளவில் உள்ளதை பிரதிபலிக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1762660
-----
(Visitor Counter : 302
ரெயில்வே அமைச்சகம்
ரயில்வே அமைச்சகத்தின் ஆலோசனைக் குழுக் கூட்டம் நடைபெற்றது
ரயில்வே அமைச்சகத்திற்கான நாடாளுமன்ற உறுப்பினர்களின் ஆலோசனைக் குழுக் கூட்டம் புதுதில்லியில் இன்று நடைபெற்றது இந்திய ரயில்வேயின் உணவு சேவை, ரயில் நிலையங்கள் மேம்பாடு ஆகியவை குறித்து கூட்டத்தில் விவாதிக்கப்பட்டது.
ரயில்வே அமைச்சர் திரு அஸ்வினி வைஷ்ணவ் தலைமையில் நடைபெற்ற இக்கூட்டத்தில், நாடாளுமன்ற உறுப்பினர்கள் பலர் கலந்து கொண்டனர்.
நாள்தோறும் 1.8 கோடி பயணிகள் இந்திய ரயில்வே மூலம் பயணிப்பதாகவும், அவர்களுக்குப் போதுமான உணவு வசதிகள், உறுதி செய்யப்பட்டு வருவதாகவும் உறுப்பினர்களுக்குத் தெரிவிக்கப்பட்டது.
மொத்தம் 473 இணை ரயில்களில் உணவுத் தயாரிப்புப் பிரிவுகளும், 706 இணை ரயில்களில் உணவு வழங்கும் வசதியும் உள்ளதாக கூறப்பட்டது. அமிர்த பாரத் திட்டத்தின் கீழ் 1,275 ரயில் நிலையங்கள் மேம்படுத்தப்பட்டு நவீனமயமாக்கப்பட உள்ளதாகத் தெரிவிக்கப்பட்டுள்ளது.
அத்துடன் நாடாளுமன்ற உறுப்பினர்களும் தங்களது மதிப்புமிக்க கருத்துக்களைத் தெரிவித்தனர். அதற்காக ரயில்வே அமைச்சர் திரு அஸ்வினி வைஷ்ணவ் உறுப்பினர்களுக்கு நன்றி தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1929060
----
AD/IR/KPG/GK
(Visitor Counter : 142
நுகர்வோர் நலன், உணவு மற்றும் பொது விநியோகம் அமைச்சகம்
பிரதமரின் ஏழைகள் நலன் உணவு திட்டத்தின் கீழ் மே மாதத்தில் 55 கோடி பயனாளிகளுக்கு இலவச உணவு தானியங்கள் வழங்கப்பட்டன: திரு பாண்டே தகவல்
பிரதமரின் ஏழைகள் நலன் உணவு திட்டத்தின் கீழ், கடந்த மே மாதம் 55 கோடி பேரும், ஜூன் மாதத்தில் இதுவரை 2.6 கோடி பயனாளிகளும் இலவச உணவு தானியங்களை பெற்றுள்ளனர் என மத்திய உணவு மற்றும் பொதுவிநியோகத்துறை செயலாளர் திரு சுதன்சு பாண்டே தெரிவித்துள்ளார்.
பிரதமரின் ஏழைகள் நலன் உணவு திட்டம்  மற்றும் ஒரே நாடு ஒரே ரேஷன் கார்டு திட்டத்தின் கீழ் உணவு தானியங்கள் விநியோகத்தில் ஏற்பட்டுள்ள முன்னேற்றம் பற்றி திரு சுதன்சு பாண்டே இன்று அளித்த பேட்டியில் கூறியதாவது.
பிரதமரின் ஏழைகள் நலன் உணவு திட்டத்தின் கீழ் மாநிலங்கள் மற்றும் யூனியன் பிரதேசங்களுக்கு மே மற்றும் ஜூன் மாதத்தில் ஒதுக்கீடு செய்யப்பட்ட உணவு தானியங்களில் சுமார் 80 சதவீதம் அதாவது 63.67 லட்சம் மெட்ரிக் டன்னுக்கும் அதிகமான உணவு தானியங்களை மாநிலங்கள் பெற்றுள்ளன.
சுமார் 28 லட்சம் மெட்ரிக் டன் உணவு தானியங்களை 34 மாநிலங்கள் மற்றும் யூனியன் பிரதேசங்கள் 55 கோடி பயனாளிகளுக்கு கடந்த மே மாதம் வழங்கியுள்ளன.
ஜூன் மாதத்தில் இதுவரை 2.6 கோடி பயனாளிகளுக்கு சுமார் 1.3 லட்சம் மெட்ரிக் டன் உணவு தானியங்கள் விநியோகிக்கப்பட்டுள்ளன.
தேசிய உணவு பாதுகாப்பு சட்டத்தின் கீழ் கடந்த மே மாதம் 90 சதவீத பயனாளிகளுக்கும், ஜூன் மாதத்தில் 12 சதவீத பயனாளிகளுக்கும் உணவு தானியங்கள் வழங்கப்பட்டுள்ளன.
இதற்கான உணவு மானியம் ரூ.13,000 கோடி. பிரதமரின் ஏழைகள் நலன் உணவு திட்டத்தின் கீழ், மே மற்றும் ஜூன் மாதத்தில், ரூ.9,200 கோடிக்கு மேல் மானியமாக செலவிடப்பட்டுள்ளது.
இந்த கொவிட் நெருக்கடி சூழலில், தேசிய உணவு பாதுகாப்பு திட்ட பயனாளிகள், ஒரே நாடு ஒரே ரேஷன் கார்டு திட்டத்தின் கீழ் உணவு தானியங்கள் பெறுவதை உறுதி செய்யவும், இந்த பலன்கள் புலம் பெயர் தொழிலாளர்களுக்கு கிடைக்கும் வகையில், இத்திட்டத்தை முழு வீச்சில் அமல்படுத்தவும் மாநிலங்கள் மற்றும் யூனியன் பிரதேசங்களுடன் மத்திய உணவு மற்றும் பொது விநியோகத்துறை, தொடர்ந்து காணொலி காட்சி மூலமாகவும், கடிதங்கள் மூலமாக வலியுறுத்தி வருகிறது.
மேலும் விவரங்களுக்கு:
https://pib.gov.in/PressReleasePage.aspx?PRID=1724128
பிரதமர் அலுவலகம்
சுதந்திரப் போராட்ட வீரர் சந்திரசேகர் ஆசாத்தின் பிறந்தநாளை முன்னிட்டு பிரதமர் அஞ்சலி
சுதந்திரப் போராட்ட வீரர் சந்திரசேகர் ஆசாத்தின் பிறந்தநாளை முன்னிட்டு பிரதமர் திரு நரேந்திர மோடி அவருக்கு அஞ்சலி செலுத்தியுள்ளார்.
இது தொடர்பாக பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“நாட்டின் மகத்தான மகனான சந்திரசேகர் ஆசாத்தின் பிறந்தநாளில் அவருக்கு அஞ்சலி செலுத்துகிறேன். தாய்நாட்டை பாதுகாக்க அவர் செய்த தியாகம், நாட்டு மக்களுக்கு எப்போதும் உத்வேகம் அளிக்கும்.”
கப்பல் போக்குவரத்து அமைச்சகம்
தமிழ்நாட்டின் வ.உ.சி துறைமுகம் மூலம் முதல் முறையாக பசுமை அம்மோனியா இறக்குமதி செய்யப்பட்டது
தூத்துக்குடி அல்காலி ரசாயனம் மற்றும் உர நிறுவனத்திற்காக எகிப்தின் டாமிட்டா துறைமுகத்திலிருந்து இறக்குமதி செய்யப்பட்ட 37.4 டன் எடையுள்ள 3×20 ஐ.எஸ்.ஓ கிரீன் அம்மோனியா பெட்டகங்களை 2023, செப்டம்பர் 23 அன்று தமிழ்நாடு வ.உ.சிதம்பரனார் துறைமுக ஆணையம் வெற்றிகரமாக கையாண்டது.
பாரம்பரியமாக, சாம்பல் அமோனியா சோடா சாம்பல் உற்பத்திக்கு பயன்படுத்தப்படுகிறது. கோ கிரீன் முன்முயற்சியாக, தூத்துக்குடி அல்காலி ரசாயனம் மற்றும் உர நிறுவனம் சோதனை அடிப்படையில் பசுமைச் சோடா சாம்பல் தயாரிக்க பசுமை அம்மோனியாவை இறக்குமதி செய்துள்ளது. மேலும், பசுமை அம்மோனியா கிடைப்பதற்கு உட்பட்டு இந்த ஆண்டு 2000 மெட்ரிக் டன் இறக்குமதி செய்ய திட்டமிட்டுள்ளது.
24.09.2023 அன்று வ.உ.சிதம்பரனார் துறைமுகம் ஒரே நாளில் 2,01,204 மெட்ரிக் டன் சரக்குகளைக் கையாண்டு புதிய சாதனை படைத்துள்ளது. முன்னதாக 26.08.2023 அன்று 2,00,642 மெட்ரிக் டன் சரக்குகளை கையாண்டிருந்தது.
பெட்டகங்கள் , அனல் நிலக்கரி , தொழில்துறை நிலக்கரி , சுண்ணாம்புக்கல் , கந்தக அமிலம்  மற்றும் பிற  ஆகியவை இந்த சாதனைக்கு பங்களித்த முக்கிய சரக்குகளாகும்.
இதுகுறித்து கருத்து தெரிவித்த வ.உ. சிதம்பரனார் துறைமுக ஆணையத்தின் தலைவர் திரு.பிமல் குமார் ஜா, "பசுமைத் துறைமுக முயற்சிகளை மேற்கொள்வதில் நாட்டின் முக்கிய துறைமுகங்களில் வ.உ. சிதம்பரனார் துறைமுகம் ஒரு முன்னோடியாகத் திகழ்கிறது. எங்களுடைய துறைமுக வணிக கூட்டாளர்கள் மற்றும் பங்குதாரர்கள் கார்பன் தடத்தை குறைக்க பசுமை தயாரிப்புகளைப் பயன்படுத்த பல்வேறு முன்முயற்சிகளை மேற்கொண்டுள்ளனர். இந்த சிறப்பான தருணத்தில் தூத்துக்குடி அல்காலி ரசாயனம் மற்றும் உர நிறுவனத்தின் பசுமை முன்முயற்சிக்கு வாழ்த்து தெரிவிப்பதோடு , அவர்களின் எதிர்கால முயற்சிகள் அனைத்தும் வெற்றியடைய வாழ்த்துவதாக குறிப்பிட்டார்.
உள்துறை அமைச்சகம்
குடியரசுத் தலைவர் மாளிகையில் இன்று நடைபெறவுள்ள நிகழ்ச்சியில் 2022 ஆம் ஆண்டுக்கான பத்ம விபூஷன், பத்ம பூஷன், பத்ம ஸ்ரீ விருதுகளை குடியரசுத் தலைவர் வழங்குகிறார்
குடியரசுத் தலைவர் திரு ராம்நாத் கோவிந்த் 2022 ஆம் ஆண்டுக்கான 2 பத்ம விபூஷன், 8 பத்ம பூஷன், 54 பத்ம ஸ்ரீ விருதுகளை குடியரசுத் தலைவர் மாளிகையில் இன்று நடைபெறவுள்ள நிகழ்ச்சியில் வழங்குகிறார்.
பத்ம விபூஷன் விருது பெறுபவர்கள்: திரு ராதே ஷியாம், ஜென்ரல் பிபின் ராவத் .
பத்ம பூஷன் விருது பெறுபவர்கள்: திரு குலாம் நபி ஆஸாத், திரு குருமித் பாவா , திரு சந்திரசேகரன், திரு தேவேந்திர ஜஜாரியா, திரு ரஷித் கான், திரு ராஜீவ் மெஹ்ரிஷி, டாக்டர் சைரஸ் பூனாவாலா, திரு சச்சினாந்த சுவாமி.
கலை, சமூக சேவை, அறிவியல் மற்றும் பொறியியல், வர்த்தகம் மற்றும் தொழில் துறை, மருத்துவம், இலக்கியம் மற்றும் கல்வி, விளையாட்டு உள்ளிட்ட துறைகளில் சிறந்து விளங்கியவர்களுக்கு இவ்விருதுகள் வழங்கப்படுகின்றன.
மேலும் விவரங்களுக்கு இந்த ஆங்கில செய்திக் குறிப்பை காணவும். https://pib.gov.in/PressReleasePage.aspx?PRID=1807505
பிரதமர் அலுவலகம்
திரு ஹர்தீப் பூரியின் கட்டுரையை பிரதமர் பகிர்வு
மத்திய அமைச்சர் திரு ஹர்தீப் பூரி எழுதியுள்ள கட்டுரை ஒன்றை பிரதமர் திரு நரேந்திர மோடி பகிர்ந்துள்ளார்.
பிரதமர் அலுவலகத்தின் ட்விட்டர் பதிவில் தெரிவித்திருப்பதாவது:
“அமிர்த காலத்தில் இந்தியாவின் எரிசக்தி பாதுகாப்பில் பாரம்பரிய எரிபொருட்களுடன் இணைந்து புதுப்பிக்கத்தக்க எரிசக்தியும் எவ்வாறு முக்கிய இடம் வகிக்கின்றது என்பதை மத்திய அமைச்சர் திரு ஹர்தீப் பூரியின் கட்டுரை எடுத்துரைக்கிறது... அவசியம் வாசிக்கவும்!”
சுற்றுலா அமைச்சகம்
நீடித்து நிலைக்கும் சுற்றுலா மையங்களை உருவாக்குவது குறித்த பிராந்திய கருத்தரங்குக்கு சுற்றுலா அமைச்சகம் ஏற்பாடு
நாட்டில் நீடித்து நிலைக்கும் சுற்றுலா மையங்களை உருவாக்க, ஐஐடிடிஎம், யுஎன்இபி, ஆர்டிஎஸ்ஓஐ ஆகியவற்றுடன் இணைந்து சுற்றுலா அமைச்சகம் முதலாவது பிராந்திய கருத்தரங்கை கஜூரோஹோ-வில் 29.11.2022 நடத்தியது. இந்த மத்திய மற்றும் மேற்கு பிராந்திய கருத்தரங்கில் மூத்த அரசு அதிகாரிகள், சுற்றுலாத்துறையைச் சேர்ந்தவர்கள், மத்தியப்பிரதேசம், சத்தீஷ்கர், மகாராஷ்ட்ரா, குஜராத், டாமன் & டையூ, கோவா ஆகிய மாநிலங்களைச் சேர்ந்தவர்கள் கலந்துகொண்டனர்.
சுற்றுலா அமைச்சக இயக்குநர் திரு பிரசாந்த் ரஞ்சன், சிறப்புரையாற்றினார். நீடித்த சுற்றுலாவின் தேவை குறித்து அவர் விளக்கினார். சுற்றுச்சூழல் நிலைத்தன்மைக்கான பிரதமரின் தொலைநோக்கு குறித்து அவர் விளக்கினார். சுற்றுலா அமைச்சகம், தொடங்கியுள்ள பயணத்துக்கான லைவ் பிரச்சாரத்தை அவர் அறிமுகம் செய்தார்.
சுற்றுலா அமைச்சகத்தின சுதேஷ் தர்ஷன் 1.0-ன் வெற்றி குறித்து அமைச்சகத்தின் உதவி தலைமை இயக்குநர் திரு உத்தங் ஜோஷி, குறிப்பிட்டார். சுதேஷ் தர்ஷன் 2.0 குறித்தும் அவர் விளக்கினார்.
சிறுபான்மையினர் நலன் அமைச்சகம்
லக்னோவில் நடைப்பெற்ற கைவினைப் பொருட்கள் கண்காட்சியை, 29 லட்சத்துக்கும் மேற்பட்டோர் பார்வையிட்டனர் : முக்தார் அப்பாஸ் நக்வி தகவல்
உத்தரப்பிரதேச மாநிலம் லக்னோவில் உள்ள அவாத் ஷில்ப் கிராமத்தில் ‘ஹூனார் ஹாத்’ என்ற கைவினைப் பொருட்கள் கண்காட்சி, கடந்த ஜனவரி 22 ஆம் தேதி முதல் பிப்ரவரி 7ம் தேதி வரை நடைப்பெற்றது.
இந்த கண்காட்சியின் நிறைவு நாள் நிகழ்ச்சியில், பேசிய மத்திய சிறுபான்மையினர் விவகாரத்துறை அமைச்சர் திரு முக்தார் அப்பாஸ் நக்வி கூறியதாவது:
இந்த கண்காட்சியில், நாட்டின் அனைத்து மாநில கைவினைப் பொருட்களும் ஒரே இடத்தில் கிடைத்தது. இங்கு வந்த பார்வையாளர்கள், நாட்டின் பல வகை பாரம்பரிய உணவுகளையும் ருசித்தனர். 31 மாநிலங்கள்/யூனியன் பிரதேசங்களைச் சேர்ந்த சுமார் 500 கலைஞர்கள் இந்த கண்காட்சியில் பங்கேற்றனர்.
உள்நாட்டு தயாரிப்பு கைவினைப் பொருட்கள் அனைத்தும் இந்த கண்காட்சியில் இடம்பெற்றிருந்தன. ஆன்லைன் மூலமாகவும், இந்த கண்காட்சியில் இடம் பெற்ற பொருட்கள் விற்பனை செய்யப்பட்டதை மக்கள் வெகுவாக பாராட்டினர்.
பொருட்களையும் வாங்கினர்.
தற்போது இந்த கைவினைப் பொருட்கள் அரசின் மின்னணு இணையதளத்திலும் கிடைக்கின்றன.
இந்த கைவினைப் பொருட்கள் கண்காட்சி மூலம், கடந்த 6 ஆண்டுகளில், சுமார் 5 லட்சம் கலைஞர்களுக்கு வேலை வாய்ப்புகள் கிடைத்துள்ளன.
நாட்டின் பிரபல கலைஞர்கள் கலை நிகழ்ச்சிகளையும் நடத்தினர்.
25வது ‘ஹூனார் ஹாத்’ நிகழ்ச்சி மைசூரில் பிப்ரவரி 6ம் தேதி முதல் 14ம் தேதி வரை நடத்தப்படுகிறது.
தில்லியில் பிப்ரவரி 20 ஆம் தேதி முதல் மார்ச் ஒன்றாம் தேதி வரை நடத்தப்படுகிறது.
கோட்டா, ஜெய்ப்பூர், சண்டிகர், இந்தூர், மும்பை, ஐதராபாத், ராஞ்சி, சூரத் , அகமதாபாத், கொச்சி, புதுச்சேரி மற்றும் இதர இடங்களிலும் இந்த கைவினைப் பொருட்கள் கண்காட்சி நடைபெறவுள்ளது.
இவ்வாறு மத்திய அமைச்சர் திரு முக்தார் அப்பாஸ் நக்வி தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1695924
(Visitor Counter : 178
எஃகுத்துறை அமைச்சகம்
விசாகப்பட்டினம் எஃகு தொழிற்சாலையில் "எஃகு நுகர்வு அதிகரிப்பு; முன்னேற்றத்தை நோக்கி எஃகு பயன்பாடு " என்ற கருத்தரங்குக்கு ஆர்ஐஎன்எல் ஏற்பாடு
விடுதலையின் அமிர்தப் பெருவிழா கொண்டாட்டங்களின் ஒரு பகுதியாக கடந்த 4 ஆம் தேதி முதல் வரும் 10 ஆம் தேதி வரை எஃகு அமைச்சகத்தால் அனுசரிக்கப்படும் ஐகானிக் வாரத்தின் ஒரு பகுதியாக ராஷ்ட்ரிய இஸ்பத் நிகாம் லிமிடெட்  பல நடவடிக்கைகளை மேற்கொண்டுள்ளது.
இந்த வாரவிழா கொண்டாட்டங்களின் ஒரு பகுதியாக, ‘எஃகு நுகர்வு அதிகரிப்பு: முன்னேற்றத்தை நோக்கி எஃகு பயன்பாடு’ என்ற கருத்தரங்கம், விசாகப்பட்டினம் எஃகு தொழிற்சாலையில் ஏற்பாடு செய்யப்பட்டது.
ஆர்ஐஎன்எல்- இன் 80 நிர்வாகிகள் பங்கேற்ற இந்த நிகழ்ச்சி நேரடியாக ஒளிபரப்பப்பட்டது. இது தவிர, நிறுவனத்தின் 22 வெளிமாநில சந்தைப்படுத்தல் அலுவலகங்களில் இருந்து 60 நிர்வாகிகளும் கலந்து கொண்டனர்.
கருத்தரங்கில் பிரதானமாக எஃகு உற்பத்தி / நுகர்வு, இந்தியாவில் எஃகு நுகர்வு குறைவாக இருப்பதற்கான காரணங்கள், எஃகு நுகர்வு மற்றும் கிராமப்புற முன்முயற்சிகள் குறித்து விவாதிக்கப்பட்டது.
எஃகு நுகர்வு குறித்த துறை வாரியான பகுப்பாய்வுடன் கருத்தரங்கம் தொடங்கியது. இந்தியாவில் எஃகு நுகர்வு குறைவாக இருப்பதற்கான காரணிகள் மற்றும் அதை மேம்படுத்த எடுக்கப்பட்ட நடவடிக்கைகள் குறித்து விளக்கப்பட்டது.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1840019